CELEX: E2017P0001(02)
Language: hu
Date: 2019-03-28 00:00:00
Title: Aust-Agder megye által 2019. március 28-án a Konkurrenten.no AS ellen benyújtott kereset (E-1/17. sz. ügy: COSTS – 2)

11.7.2019   
            
            
               HU
            
            
               Az Európai Unió Hivatalos Lapja
            
            
               C 233/7
            
         
      Aust-Agder megye által 2019. március 28-án a Konkurrenten.no AS ellen benyújtott kereset
      (E-1/17. sz. ügy: COSTS – 2)
      (2019/C 233/06)
      Aust-Agder megye (képviselője: Bjørnar Alterskjær és Amie Eliassen, Kluge Advokatfirma AS, Bryggegata 6, Postboks 1548 Vika, 0117 Oslo, Norvégia)2019. március 28-án keresetet nyújtott be az EFTA-Bíróságon a Konkurrenten.no AS ellen.
      A felperes a következők elrendelésére kéri a Bíróságot:
      
                  1.
               
               
                  A Konkurrenten.no AS által Aust-Agder megye részére fizetendő költségek teljes összege 403 430,92 NOK, amelyet az Európai Központi Bank által meghatározott, a végzésről szóló értesítés napján érvényes hivatalos árfolyamon kell átváltani euróra.
               
            
                  2.
               
               
                  Erre az összegre késedelmi kamatot kell felszámítani a jelen végzés kézbesítésétől kezdve az összeg megfizetésének időpontjáig. Az alkalmazandó kamatláb az Európai Központi Bank által az elsődleges refinanszírozási műveleteire alkalmazott, a fizetés esedékessége szerinti hónap első naptári napján hatályban lévő kamat 3,5 százalékponttal növelt összege.
               
            
         Jogi és ténybeli háttér, valamint hivatkozott jogalapok:
      
      
                  —
               
               
                  A Konkurrenten.no AS 2017. január 11-én keresetet nyújtott be az EFTA-Bírósághoz az EFTA Felügyeleti Hatóság 2015. májusi 179/15/COL sz. határozata ellen. A felperes kérte, hogy beavatkozhasson az E-1/17 sz. Konkurrenten.no AS kontra EFTA Felügyeleti Hatóság ügybe, amit a bíróság elnöke 2017. július 12-i végzésében engedélyezett.
               
            
                  —
               
               
                  Az EFTA-Bíróság eljárási szabályzatának 70. cikke (1) bekezdése szerint:
                  
                     
                        „A megtérítendő költségek vitatása esetén a Bíróság az érdekelt fél keresete alapján és a másik fél meghallgatását követően határoz.”
                     
                  
               
            
                  —
               
               
                  Az EFTA-Bíróság az E-1/17. sz. ügyben hozott végzésében elrendelte, hogy a Konkurrenten.no AS viselje a felperes költségeit.